Barneombudet
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Offentlige etater og direktorater
Barneombudet er et norsk ombud som har til oppgave å fremme barns interesser overfor det offentlige og private, følge med i utviklingen i barns oppvekstkår, og overvåke at Norge overholder FNs barnekonvensjon.
Barneombudet er en statlig etat, men er i sitt arbeid uavhengig av staten. Lederen for Barneombudet kalles barneombud og oppnevnes av Kongen (regjeringen) for seks år av gangen, i henhold til Barneombudsloven av 6. mars 1981. Inga Bejer Engh er barneombud siden 2018, og etaten hadde 20 ansatte i 2020.Som første land i verden fikk Norge sitt nasjonale barneombud i 1981. Mer enn 35 land har til nå fulgt Norges eksempel og etablert liknende ordninger. Ifølge §3 i Barneombudsloven skal ombudet fremme barns interesser overfor det offentlige og private og følge med i utviklingen av barns oppvekstvilkår. Barneombudet er gitt vide fullmakter. Lovens §4 gir ombudet fri adgang til alle offentlige og private institusjoner for barn. Offentlige myndigheter og offentlige og private institusjoner for barn skal uten hinder av taushetsplikten gi ombudet de opplysningene som trengs for å utføre ombudets oppgaver. Barneombud År Barneombud     1981–1989 Målfrid Grude Flekkøy   1989–1995 Trond Viggo Torgersen   1996–2004 Trond Waage   2004–2012 Reidar Hjermann   2012–2018 Anne Lindboe   2018– Inga Bejer Engh Les mer i Store norske leksikon ombud barnekonvensjonen barnets beste Barnevernet Eksterne lenker Barneombudet Lovdata: Lov om barneombud (barneombudloven)